 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጥንታዊት ከተማ ባቢሎን ኣብ መዝገብ ሓድግታት ዓለም ተመዝጊባ 6 ሓምለ 2019 ምንጪ ስእሊ, BBC Sport መግለጺ ስእሊ, 4000 ዓመታት ዘቑፀረት ጥንታዊት ሜሰፖታሚያዊት ከተማ ባቢሎን ጥንታዊት ሜሰፖታሚያዊት ከተማ ባቢሎን ኣብ መዝገብ ሓድግታት ዓለም ተመዝጊባ ዒራቕ ካብ 1983 ኣቆፃፅራ ኣውሮጳውያን ጀሚራ እዚ 4000 ዓመታት ዝገበረ ጥንታዊ ስፍራ ኣብ መዝገብ ሓድግታት ዓለም ንክምዝገብ ክትደፍእ ፀኒሓ እያ እዛ ከተማ በቲ ሃንጊንግ ጋርደንስ ዝበሃል ኣብ ጸድፊ ከምዘሎ ክመስል ተገይሩ ዝተሰርሐን ደረጃ ኣብ ልዕሊ ደረጃ ዝተደራረበን መናፈሻኣ ስምይቲ እያ እዚ መናፈሻ ሓደ ካብቶም ናይ ጥንቲ ዘበን ሸውዓተ ኣደነቕቲ ነገራት ተባሂሎም ዝጽርሑ ሓድግታት እዩ እዚ ጥንታዊ ስፍራ ኣብ ቀረባ ግዘታት ንሓደጋ ተቓሊዑ እዩ ፀኒሑ ፈለማ ንመንበሪ ፕረዚደንት ዒራቕ ነበር ሳዳም ሑሴን ተባሂሉ ህንጸት ቤተመንግስቲ ክካየድ ከሎ ጸኒሑ ድማ ኣሜሪካ ንዒራቕ ኣብ ዝወረረትሉ እዋን መዓስከር ወተሃደራት ብምንባሩ ተሃስዩ እዩ ሕዚ ግን ኮሚቴ ሓድግታት ዓለም ውድብ ሕቡራት ሃገራት ነዚ መግለፂ ጥንታዊ ስልጣነ ዝኾነ ስፍራ ዝግብኦ ክብሪ ንምሃብ ኣብ ኣዘርባጃን ኣብ ዝተኻየደ ኣኼባ ወሲኑሎ እዚ ድማ እዚ ሓድጊ ንመላእ ደቂ ሰባት ኣድላዪ ምዃኑን ብዓለምለኸ ሕግታት ሓለዋ ክግበረሉን ኣፍልጦ ዝህብ እዩ ወዲ ሰብ መዓስን ስለምንታይንዩ ምዝራብ ጀሚሩ? 